kw tr ceb cy kw la ast es cy en cy cy cy fi cy en cy cy cy cy cy fi es es en cy cy cy cy cy cy cy cy cy en en cy cy de en cy de cy en cy cy cy es cy cy cy de en cy cy cy de cy cy en cy en cy cy cy en en cy en cy cy cy cy cy cy la en cy cy cy cy cy cy cy cy de hbs_lat kw en en sv fr de pt cy cy en
Dymuno'n Dda i Dylan Aubrey
Tybed oes rhywun o ardal Talsarnau neu unrhyw un sy'n digwydd taro ar y dudalen hon yn adnabod y rhai sydd yn y llun isod?
O'r chwith, Freda Bowyer, Meira Davies cyn priodi - Meira Evans heddiw, a'r nesaf (trydydd o'r chwith) o Dalsarnau. Dyddiad y llun 1951-52 - Y Lleoliad - Coleg F. L. Calder, Lerpwl. Tybed oes na dditectifs yn yr ardal all roi enw i'r trydydd -a'r pedwerydd, os yn bosib.
Recordiwyd dwy raglen yn Neuadd Gymuned Talsarnau nos Fawrth 9fed  Mehefin 2015 am 7 o'r gloch. Roedd 4 tim yn cystadlu yn rownd yr wyth olaf - Hiraethog (Ardal Dinbych) yn erbyn Bro Alaw (Sir Fon) a Chaernarfon yn erbyn y Tir Mawr (Pen Llyn). Y Prifardd Ceri Wyn Jones oedd y meuryn a Dwynwen yn cadw'r sgor a chadw trefn.
Cafwyd gornestau arbennig, cystadlu brwd a chafwyd enghreifftiau o'r llon a'r lleddf ynghyd a digon o hiwmor a hwyl gan y meuryn o'i gadair. Bydd y rhaglenni i'w clywed Sul nesaf ac yn cael eu hail ddarlledu ar y dydd Mawrth canlynol, gyda'r ail ornest yr wythnos ganlynol.
Daeth cynulleidfa dda ynghyd a phawb wedi cael llawer o bleser a mwynhad. Bu aelodau'r timau a'r meuryn a Dwynwen yn mwynhau tamaid i'w fwyta cyn troi am adref. Diolch i bawb gyfrannodd at y noson mewn unrhyw ffordd.
Croeso Cynnes i'r Talwrn
Gyrfa Chwist Mai 14eg
nos Iau, Mai 14eg am 7.30
Dewch yn llu i fwynhau noson
Bore Llun Mai'r 4ydd 2015
Brecwast hwyr i ddilyn yn Neuadd Gymuned Talsarnau
Ar hyd y Clawdd Llanw wedyn i Eglwys Llanfihangel
ac ymlaen i'r Lasynys Fawr
Diwrnod i'w gofio. Croeso Cynnes
Merched y Wawr yn Dathlu Gwyl Ddewi
CINIO GWYL DDEWI MERCHED Y WAWR TALSARNAU                     YNG NGWESTY'R LLONG TALSARNAU
Y gwr gwadd - Raymond Owen gyda Siriol Lewis
Trefnwyd bod aelodau Cangen Talsarnau yn dathlu Gwyl Ddewi eleni drwy gael cinio canol dydd yng Ngwesty'r Llong, Talsarnau dydd Iau, 5 Mawrth ac yn gwahodd Raymond Owen o Dalybont i roi sgwrs ar ôl y cinio.
Croesawodd y Llywydd, Siriol Lewis bawb i'r achlysur; derbyniwyd ymddiheuriad gan dair aelod - Bet, Dorothy a Maureen. Roedd rhai materion i'w trafod cyn y cinio ac roedd yr aelodau wedi dod hanner awr ynghynt i'r perwyl yma.
Wedi gorffen trafod, roedd y bwyd yn barod a Raymond Owen wedi cyrraedd ac roedd pawb yn eistedd wrth y bwrdd yn barod am y wledd.  Wedi cyd-adrodd y fendith, dechreuwyd fwyta a chafwyd cinio ardderchog a bu sgwrsio hamddenol wrth y bwrdd, gyda phawb yn canmol y bwyd.
Aelodau Merched y Wawr Talsarnau yn mwynhau
Wedi'r gwledda, roedd yn amser i Raymond Owen, yn wreiddiol o Sir Benfro, gyflwyno ei sgwrs o dan y teitl 'Swn a Swyn Sir Benfro' a phleser o'r mwyaf oedd gwrando arno'n son am dafodiaith a geirfa'r sir a'i hiwmor, daeth â Dewi Sant i mewn i'w sgwrs yn naturiol, a chyflwynodd dipyn o'i gefndir ef ei hun, ei fagwraeth a'r pethau ddylanwadodd arno pan yn ifanc.  Daeth i'r Gogledd i fyw pan gafodd swydd fel darlithydd yng Ngholeg Meirionnydd yn 1976, gan orffen ei yrfa ym myd addysg fel Pennaeth Cynorthwyol Coleg Meirion/Dwyfor.  Roedd ei sgwrs yn ddidddorol a phleser mawr oedd gwrando arno'n son am ei fywyd cynnar yn Sir Benfro a'i yrfa wedi hynny.  Diolchodd Margaret iddo, ar ein rhan ni i gyd, am ei sgwrs ddifyr ac am gyflwyno ychydig o wybodaeth i ni am ran o Gymru nad oedd yn gyfarwydd iawn i rai o'r aelodau.
Diolchwyd hefyd i staff y gwesty am y cinio ardderchog a baratowyd ar ein cyfer yn ôl yr arfer yn y gwesty yma.
Tynnwyd y raffl a bu saith aelod yn lwcus o ennill gwobr.  Rhoddwyd gopi o rhifyn Gwanwyn Y Wawr i bawb cyn mynd adref.
Ysgol Talsarnau yn y 50au
Dyma lun diddorol o'r gorffennol - o'r 50au mae'n debyg - tybed pwy a faint ydych chi'n eu hadnabod.
Dyma help ichi gychwyn - Mr Bennet Williams ydy'r gwr ar y dde!
Dymuno'n Dda i Dylan Aubrey
Braf iawn gweld Dylan yn ôl wrth ei waith ar ôl y ddamwain gafodd o ym mis Medi – anffawd pur gas i’w law. Fe wyddom fod Dylan o ddydd i ddydd yn ei waith yn gorfod trin peiriannau, a nifer ohonynt yn rhai peryglus, fel gall peiriannau fod. Ac yntau wedi dychwelyd i weithio ym mis Tachwedd roedd Dylan yn cydnabod pa mor bwysig ydy gofal wrth drin peiriannau a’r angen i wisgo dillad addas wrth drin peiriannau, megis lli gadwyn.
Gweithio mewn gerddi pobl mae Dylan, fel gwyr y rhai sy’n ei adnabod – yn torri lawntiau, clirio drain a mieri, tocio a thorri coed, a torri a thacluso gwrychoedd. Mae pobl o fewn yr ardal a thu hwnt yn wir, yn gwybod yn dda amdano. Elfen o’i waith sydd wedi datblygu’n ddiweddar yw cerflunio coed gan ddefnyddio llifiau cadwyn ac o bryd i’w gilydd gellir gweld arddangosfa o’i waith ar ochr y ffordd yng Nglan y Wern, Talsarnau. Yno gellir gweld amrywiaeth o dylluanod, cymeriadau hynafol, coed Nadolig, goleudy gyda grisiau’n arwain dros greigiau a llu o bethau diddorol eraill.
Braf cael dweud fod Dylan yn ôl wrth ei waith a’n bod ni o fewn yr ardal yn dymuno’n dda iddo i’r dyfodol.
(Mwy o luniau Dylan yn yr adran Hysbysiadau Teuluol.)
Cyngerdd Mis Hydref 2014
Llwyddiant Cor Cana Mi Gei
Apel Eisteddfod yr Urdd 2014
3 Tudalen o 4
Site Design: Deudraeth Cyf Supporting Communities